《延熹砖》
清代·汪士铎

火井欲烬当延熹，腐鼠窃国魁柄移。五侯老谋一夕定，屠若羊豕无逶迤。

岂伊绌权位，将军跋扈犹当时。岂帝果英武，孝桓闇弱中人姿。

始知大勇在能断，需者事贼无迟迟。愿铭甄官置座右，时若发机慎尔为。

作者简介：（1802—1889）江苏江宁人，字振庵，别字梅村，晚号悔翁、无不悔翁。幼时家贫习商，后乃力学。道光二十年举人。咸丰初，因太平军入南京，逃至安徽绩溪，授徒为生。后充鄂抚胡林翼幕宾，谋划镇压太平军。所撰《乙丙日记》，述太平天国典制，颇具史料价值。晚年授国子监助教衔。学术初以三礼为主，作《礼服记》等。后治舆地，补赵一清、戴震注《水经注》，释以当时地名。另有《南北史补志》、《汉志志疑》、《江宁府志》、《同治上江二县志》及《汪梅村诗文集》等。